**Staňte sa novým prísediacim na Okresnom súde Žilina**

**Okresný súd** Žilina adresoval **obci Lietava**žiadosť o**voľbu prísediacich pre Okresný súd Žilina.** **Postup pre voľbu**prísediaceho je upravený **v § 139 a § 140 zákona č. 385/2000 Z. z.**o sudcoch a prísediacich a o zmene a doplnení niektorých zákonov.

Prísediacich volia **obecné zastupiteľstvá**v obvode príslušného súdu z kandidátov z radov občanov, ktorí majú trvalý pobyt alebo pracujú v obvode súdu. Prísediacich **navrhujú starostovia obcí a primátori miest**. Ku kandidátom navrhovaným na voľbu si obecné  zastupiteľstvo vyžiada vyjadrenie predsedu príslušného súdu.

**Za prísediaceho môže byť zvolený občan, ktorý:**

* v deň zvolenia dosiahol vek **najmenej 30 rokov,**
* je **spôsobilý na právne úkony** a **zdravotne spôsobilý**na výkon funkcie prísediaceho,
* je **bezúhonný**a jeho morálne vlastnosti dávajú záruku, že funkciu prísediaceho bude riadne vykonávať,
* má **trvalý pobyt na území Slovenskej republiky,**
* **súhlasí so svojou voľbou k určitému súdu**.

**Predpoklady** na voľbu prísediaceho a podmienku štátneho občianstva SR musí prísediaci súčasne **spĺňať po celý čas trvania funkcie prísediaceho.**

V prípade záujmu o **svoju voľbu do funkcie prísediaceho** Okresného súdu Žilina a v**prípade splnenia podmienok**v zmysle platnej legislatívy, **doručte vyplnené prílohy:**

* **v tlačenej forme** na adresu: **Obecný úrad Lietava, Lietava146, 013 18 Lietava, na obálku uviesť – „Prísediaci súdu“.**
* e-mailom na adresu starosta@lietava.info , **v predmete správy** prosíme uviesť ***„Prísediaci súdu“***.

Požadované **doklady**(uvedené v prílohách)**treba doručiť**najneskôr **do 17.6.2024.**

**Prílohy:**